text: Nye sendetilladelser til lokal-tv
  26 februar 2014 kl. 13.04
  Radio- og tv-nævnet under Kulturstyrelsen har givet tilladelse til fem lokale tv-stationer i Syd- og Sønderjylland.
  Stationerne skal hver for sig dækker forskellige emner, målgrupper og bydele og begynder at sende mellem 1. marts og 1. maj i år under de nye tilladelser. De gælder til udgangen af 2019.
  Det er et krav, at udsendelserne handler om begivenheder i lokalområdet.
  De fem stationer er TV Kick, TV Alternativ, Foreningen ES TV, alle Esbjerg, samt Sønderborg Lokal TV og Danmark C TV, Fredericia.
  